
Referat de aprobare
privind aprobarea adiționării contractului de administrare nr. 17021/05.05.2023 încheiat în conformitate cu dispozițiile HCL nr. 126/28.04.2023

Având în vedere :
· [bookmark: _Hlk129080139][bookmark: _Hlk129080647][bookmark: _Hlk129600338][bookmark: _Hlk129600313]adresa nr. 4986/10.02.2025 formulată de către SC Piețe și Târguri Drobeta SRL;
· dispozițiile art. 867 din Legea nr. 287/2009 privind codul Civil conform cărora:”(1) Dreptul de administrare se constituie prin hotărâre a Guvernului, a consiliului judeţean sau, după caz, a consiliului local. (2) Autorităţile prevăzute la alin. (1) controlează modul de exercitare a dreptului de administrare.”;
· dispozițiile art. 299 din OUG 57/2019 privind Codul administrativ, conform cărora: ”Hotărârea Guvernului sau a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin care se constituie dreptul de administrare, cuprinde cel puţin următoarele elemente: a) datele de identificare a bunului care face obiectul dării în administrare şi valoarea de inventar a acestuia; b) destinaţia bunului care face obiectul dării în administrare; c) termenul de predare-primire a bunului.”;
· necesitatea implementării proiectului ”Instalație stocare municipiu Drobeta Turnu Severin” pentru montarea bateriilor aferente parcului fotovoltaic din cadrul programului de finanțare al Ministerului Energiei - surse regenerabile de energie și stocarea a energiei;
· faptul că, din rațiuni de ordin economic, se impune darea în administrare a terenului în suprafață de 1125 mp pe durata existenței investiției.
În considerarea elementelor prezentate, propun ca în sedința extraordinară a Consiliului Local al Municipiului Drobeta Turnu Severin, să se supună spre dezbatere și adoptare proiectul de hotărâre privind aprobarea adiționării contractului de administrare nr. 17021/05.05.2023 încheiat în conformitate cu dispozițiile HCL nr. 126/28.04.2023, între Municipiul Drobeta Turnu Severin respectiv SC Piețe și Târguri Drobeta SRL. 

INIȚIATOR,
VICEPRIMAR
CRISTIAN MURĂ

